
Parlamentul României

Camera Deputaţilor

Comisia pentru muncă şi protecţie socială
	Bucureşti,
	21 februarie 2024

	Nr.
	4c-9/1085


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru completarea art.16 din Legea nr.215/1997 privind Casa Socială a Constructorilor, trimis Comisiei pentru muncă şi protecţie socială, cu adresa nr. PLx 568/2023  din 9 octombrie 2023, pentru dezbatere pe fond.
PREŞEDINTE,
ADRIAN SOLOMON

Parlamentul României

Camera Deputaţilor

Comisia pentru muncă şi protecţie socială
	Bucureşti,
	21 februarie 2024

	Nr.
	4c-9/1085


R A P O R T

asupra proiectului de Lege pentru completarea art.16 din Legea nr.215/1997 privind Casa Socială a Constructorilor
În temeiul art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa 
nr. PLx 568/2023 din 9 octombrie 2024, cu dezbaterea pe fond, a proiectului de Lege pentru completarea art.16 din Legea nr.215/1997 privind Casa Socială a Constructorilor.
Proiectul de lege are ca obiect de reglementare completarea art.16 din Legea nr.215/1997, cu un nou alineat, alin.(3), în sensul stabilirii sursei de finanţare a fondului pentru formarea profesională continuă. În acest sens, constituie sursă de finanţare sumele de bani prevăzute din contribuţia salariaţilor reprezentând 1% din salariul de bază brut, contribuţia agenţilor economici reprezentând 1,5% din valoarea producţiei de construcţii, respectiv din valoarea producţiei-marfă vândute şi încasate pentru producătorii de materiale de construcţii, prelevarea unei cote în cuantum de 0,5% din valoarea devizului de construcţii, precum şi alte surse atrase.
La întocmirea prezentului raport, comisia a avut în vedere:

· avizul favorabil al Consiliului Legislativ (nr.579/06.06.2023)

· avizul favorabil al Consiliului Economic şi Social (nr.3606/30.05.2023)

· avizul negativ al Comisiei pentru drepturile omului, culte şi problemele minorităţilor naţionale (nr.4c-6/648/18.10.2023)

· avizul favorabil al Comisiei pentru egalitatea de şanse pentru femei şi bărbaţi (nr.4c-20/504/20.10.2023).
La şedinţa Comisiei pentru muncă şi protecţie socială din data de 19 februarie 2024 au participat deputaţii conform propriei liste de  prezenţă.
Raportul comisiei a fost adoptat cu unanimitate de voturi.

Proiectul de lege a fost adoptat de Senat, în calitate de primă Cameră sesizată, în şedinţa din 3 octombrie 2023.
Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat.
În raport cu obiectul şi conţinutul său, proiectul de lege face parte din categoria legilor ordinare. 

În urma finalizării dezbaterilor asupra proiectului de lege şi a documentelor conexe, membrii comisiei au hotărât să propună plenului Camerei Deputaţilor un raport de adoptare a proiectului de lege în forma adoptată de Senat.


PREŞEDINTE,


SECRETAR,


Adrian Solomon 

Dan-Constantin Şlincu 

Şef birou Lidia Vlădescu

Întocmit, 

Expert parlamentar Cristina Turcu

